හලාවත මෝය කටේ දී බෝට්ටුවක් පෙරළීමෙන් එහි සිටි එක් ධීවරයෙක් අතුරුදන්ව ඇති අතර, අනිත් ධීවරයා ගොඩට පිහිනාගෙන විත් දිවි බේරාගෙන ඇත.ඉකුත් 27 දා සිදුවූ මෙම බෝට්ටු අනතුරින් අතුරුදන් ව ඇත්තේ මුන්නෙශ්වරමේ පදිංචිව සිටි රාජ්කුමාර් නමැති 28 හැවිරිදි දෙදරු පියෙකි.හලාවත කළපුවෙන් ධීවර රැකියාව සඳහා පිටත්ව ඇති මේ දෙදෙනා මුහුදට පිවිසීීමට මෝයකටෙන් යද්දී බෝට්ටුව පෙරලීමෙන් මෙම අනතුර සිදුවී ඇති අතර ඊයේ (28) දහවල් වන තුරුත් අතුරුදන් වූ ධීවරයා හමුවී නොතිබූ බව හලාවත පොලිසිය පවසයි.පෙරළුන බෝට්ටුව කරුකුපොත වෙරළට ගොඩගසා තිබී හමු වූ බව ද පොලීසිය වැඩිදුරටත් පවසයි.හලාවත පොලිසිය සිද්ධිය පිළිබඳව වැඩිදුර පරීක්ෂණ පවත්වයි.